

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2018.gada 15.februārī |

**2.§**

# Par telpu nodošanu bezatlīdzības lietošanā biedrībai “Lauberiete”

Ogres novada pašvaldības Lauberes pagasta pārvaldē (turpmāk tekstā – Pārvalde) saņemts biedrības “Lauberiete”, reģistrācijas Nr.40008079397, (turpmāk tekstā - biedrība “Lauberiete”) valdes priekšsēdētājas Maigas Livčānes 2017.gada 29.decembra iesniegums (reģistra Nr.2.1.-12/91) ar lūgumu piešķirt bezatlīdzības lietošanā telpas Lauberes kultūras namā. Telpas nepieciešamas, lai biedrība “Lauberiete” varētu realizēt savu darbību, iesniegumā tiek sniegta papildus informācija par telpu izmantošanas mērķiem. Pārvaldē 2018.gada 11.janvārī saņemts biedrības “Lauberiete” iesniegums (reģistra Nr.2.1.-12/6.), kurā sniedz papildus informāciju par telpu izmantošanas mērķiem.

Nekustamais īpašums “Ozolmuiža”, Ozolu iela 3, Laubere, Lauberes pag., Ogres nov. (kadastra numurs 7460 001 0227), ierakstīts Lauberes pagasta zemesgrāmatas nodalījumā Nr.100000138159, īpašuma tiesības nostiprinātas Ogres novada pašvaldībai.

Biedrībai “Lauberiete” saskaņā ar Valsts ieņēmuma dienesta 2013.gada 16.oktobra lēmumu Nr. 8.5-11/L - 25622 piešķirts sabiedriskā labuma organizācijas statuss darbības jomās: pilsoniskas sabiedrības attīstība, trūcīgo un sociāli mazaizsargāto personu grupu sociālās labklājības celšana.

Biedrība “Lauberiete” 2017.gadā veiksmīgi realizējusi projektu “Krājuma saglabāšana un pieejamības nodrošināšana trimdas latviešu literatūras “Grāmatu klētī”” un 2018.gadā turpinās projektus, kuri veicinātu biedrības mērķu sasniegšanu un no tā būtu labums sabiedrībai kopumā. 11.01.2018. Iesniegumā Nr.2.1.-12/6 biedrība “Lauberiete” paskaidro, ka telpa kalpo kā iedzīvotāju pulcēšanās vieta biedrības rīkotajos pasākumos. Telpā notiks :

1. Latvijas kultūras kanona popularizēšanas pasākumi pieaugušajiem un bērniem;
2. “Grāmatu klēts” popularizēšanas pasākumi, t.sk., 2018.gadā “Grāmatu klēts” veidotājam, novadniekam V.Miķelsonam -100;
3. tikšanās ar rakstniekiem, vietējiem radošiem cilvēkiem, politiķiem u.c. interesantām personībām;
4. dažādi pasākumi bērniem, pusaudžiem, jauniešiem – tematiski pasākumi, veltīti konkrētām tēmām, notikumiem, pārrunas, tikšanās, filmu skatīšanās, skaņu plašu klausīšanās, literārās rotaļas un spēles, bibliotēkas stundas, intelektuālas spēles.

Publiskas personas finanšu līdzekļu un mantas izšķērdēšanas likuma (turpmāk Likums) 2.panta pirmā daļa nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilsts ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5.panta pirmā daļa un otrās daļas 41.punkts nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, izņemot gadījumus, kad pašvaldība savu mantu nodod lietošanā sabiedriskā labuma organizācijai.

Likuma 5.panta trešā daļa nosaka, ja publiskas personas mantu nodod bezatlīdzības lietošanā par to tiek pieņemts lēmums, bet likuma 5.panta ceturtā un piektā daļa nosaka, ka lēmumu par pašvaldības mantas nodošanu bezatlīdzības lietošanā sabiedriskā labuma organizācijai pieņem pašvaldības dome. Publiskās personas mantu bezatlīdzības lietošanā sabiedriskā labuma organizācijai nodod uz laiku, kamēr attiecīgajai biedrībai ir sabiedriskās organizācijas statuss, bet ne ilgāk par 10 gadiem.

Pamatojoties uz likuma “Par pašvaldībām” 21.panta pirmās daļas 27.punktu, 15.panta pirmās daļas 5. un 6.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, piekto un sesto daļu,

**balsojot: PAR –** 11 balsis (G.Sīviņš, J.Iklāvs, J.Laizāns, J.Laptevs, S.Kirhnere, A.Mangulis, Dz.Mozule, M.Siliņš, J.Latišs E.Bartkevičs, D.Širovs), **PRET –** nav, **ATTURAS –** nav,

Ogres novada pašvaldības dome **NOLEMJ:**

1. **Nodot** bezatlīdzības lietošanā sabiedriskā labuma organizācijai biedrībai “Lauberiete”, reģistrācijas Nr. 40008079397, juridiskā adrese “Ozolmuiža”, Laubere, Lauberes pag., Ogres nov., uz pieciem gadiem Ogres novada pašvaldībai piederošās nedzīvojamās telpasNr.43 un Nr.44 ar kopējo platību 51,7 m2 *(saskaņā ar pielikumu)* ēkā “Ozolmuiža”, Laubere, Lauberes pag., Ogres nov. Bezatlīdzības lietošanā nododamo telpu bilances vērtība ir 4421,69 *euro*.
2. **Noteikt** telpu lietošanas mērķi – biedrības “Lauberiete” organizēto pasākumu norises vieta, tostarp Latvijas kultūras kanona un “Grāmatu klēts” popularizēšanas pasākumi, tikšanās ar rakstniekiem, politiķiem, radošajām personībām, u.c., kā arī dažādi pasākumi bērniem un jauniešiem.
3. **Noteikt, ka** līgums par bezatlīdzības lietošanu tiek izbeigts un nedzīvojamās telpas nododamas atpakaļ, ja:
	1. telpas tiek izmantotas pretēji tā nodošanas bezatlīdzības lietošanā mērķim vai tiek pārkāpti noslēgtā līguma par nedzīvojamo telpu nodošanu bezatlīdzības lietošanā noteikumi;
	2. biedrībai „Lauberiete” tiek anulēts sabiedriskā labuma organizācijas statuss;
	3. telpas ir nepieciešamas Ogres novada pašvaldībai savu funkciju nodrošināšanai.
4. **Uzdot** Lauberes pagasta pārvaldes vadītājam Andrim Misteram noslēgt līgumu par nedzīvojamo telpu nodošanu bezatlīdzības lietošanā viena mēneša laikā pēc lēmuma pieņemšanas.
5. **Kontroli** par lēmuma izpildi uzdot pašvaldības izpilddirektora vietniekam P.Špakovskim.

(Sēdes vadītāja,

domes priekšsēdētāja vietnieka G.Sīviņa paraksts)

*Lēmums stājas spēkā 2018.gada 16.februārī*